Blaze7451/Wiki-th-20250601 huggingface dataset:
เล่าไก่

เล่าไก่ (လဝ်ႉၵႆႇ) หรือ เลาะไกง์ (လောက်ကိုင်; p=Lǎojiē) เป็นเมืองหลัก ของโกก้าง (มีอีกชื่อว่าภูมิภาคพิเศษ 1) ในบริเวณตอนเหนือของรัฐฉาน ตั้งอยู่ทางตะวันออกของแม่น้ำสาละวินที่เป็นส่วนหนึ่งของชายแดนพม่ากับจีน เมืองนี้ตั้งอยู่ห่างจากหนานส่าน (南傘) ของจีนประมาณ mi ในเล่าไก่ มีการใช้งานอักษรจีนและภาษาจีนกลางตะวันตกเฉียงใต้อย่างแพร่หลาย และใช้เงินเหรินหมินปี้หมุนเวียนในเมืองนี้ เล่าไก่เป็นเมืองหลักของอำเภอเล่าไก่ในพื้นที่ปกครองตนเองโกก้าง ตั้งอยู่ห่างจากล่าเสี้ยว mi และจากกุ๊งจ้าง mi เมืองนี้มีประชากร 23,435 คน
หยาดน้ำฟ้ารายปีอยู่ที่มากกว่า in
เมืองนี้เป็นจุดศูนย์กลางการสู้รบในเหตุการณ์โกก้างเมื่อเดือนสิงหาคม ค.ศ. 2009 โดยในวันที่ 24 สิงหาคม กองทัพของตะมะดอ คณะผู้ยึดอำนาจการปกครองของพม่า เข้าครอบครองพื้นที่นี้
ต่อมาในวันที่ 17 กุมภาพันธ์ ค.ศ. 2015 เต้นเซน ประธานาธิบดีพม่า ประกาศภาวะฉุกเฉินด้วยกฎอัยการศึกที่เมืองโกก้างเป็นเวลา 3 เดือน เพื่อรับมือการต่อสู้ระหว่างกองกำลังของรัฐบาลกับกองทัพพันธมิตรประชาธิปไตยแห่งชาติเมียนมา กลุ่มกบฏกลุ่มหนึ่ง

**ดูเพิ่ม**
กองทัพพันธมิตรประชาธิปไตยแห่งชาติเมียนมา (MNDAA)
*เหตุการณ์โกก้าง
*การรุกรานโกก้าง ค.ศ. 2015

**อ้างอิง**

**แหล่งข้อมูลอื่น**
  url=https://www.bbc.co.uk/news/world-asia-67471138
หมวดหมู่:โกก้าง
หมวดหมู่:ชายแดนประเทศจีน–พม่า
สายการบินไอเบกส์

สายการบินไอเบกส์ (Aibekkusu Earainzu Kabushiki-gaisha, IBEX Airlines Co., Ltd) ย่อว่า ไอเบกส์ เป็นสายการบินประจำภูมิภาคสัญชาติญี่ปุ่น โดยมีฐานการบินอยู่ที่เซ็นไดและโอซากะ ไอเบกส์ให้บริการเที่ยวบินสู่ 12 จุดหมายปลายทางในประเทศญี่ปุ่น
ชื่อบริษัทมีที่มาจากไอเบกส์ (Capra ibex) ซึ่งเป็นสัตว์ป่าที่อาศัยอยู่ในทวีปยุโรป ชื่อเรียกนี้ยังใช้โดยตราสินค้าระบบบัญชี JDL IBEX ที่ขายโดยสถาบันวิจัยดิจิทัลญี่ปุ่นซึ่งเป็นบริษัทแม่

**ประวัติ**
สายการบินก่อตั้งขึ้นเมื่อวันที่ 29 มกราคม ค.ศ. 1999 และเริ่มดำเนินการในวันที่ 7 สิงหาคม ค.ศ. 2000 ระหว่างเมืองเซ็นไดและโอซากะ ภายใต้ชื่อ บมจ.แฟร์  สายการบินได้มีข้อตกลงในการดำเนินงานการบิน การจัดหาลูกเรือ การบำรุงรักษา และการบริการด้านวิศวกรรมร่วมกับออล นิปปอน แอร์เวย์ สายการบินเริ่มให้บริการไปยังท่าอากาศยานนานาชาตินาริตะในเดือนเมษายน ค.ศ. 2002 ในเดือนตุลาคม ค.ศ. 2004 สายการบินได้เปลี่ยนชื่อเป็น สายการบินไอเบกส์
ไฟล์:Ken H. IBX CRJ-200ER on final for R-W16L. (4973035153).jpg|thumb|ซีอาร์เจ200อีอาร์ ของไอเบกส์ที่ท่าอากาศยานนาริตะในปี 2010

**จุดหมายปลายทาง**
ณ เดือนพฤศจิกายน ค.ศ. 2023 สายการบินไอเบกส์ให้บริการเที่ยวบินสู่จุดหมายปลายทางดังต่อไปนี้:

**ฝูงบิน**

**ฝูงบินปัจจุบัน**
ไฟล์:IBEX_Airlines_CRJ_CRJ700.JPG|thumb|222x222px| ซีอาร์เจ700 ของไอเบกส์
ณ เดือนพฤศจิกายน ค.ศ. 2023 สายการบินไอเบกส์มีเครื่องบินประจำการในฝูงบินดังนี้:
สายการบินไอเบกส์มีอายุฝูงบินเฉลี่ย 9.7 ปี

**ฝูงบินในอดีต**
 บอมบาร์ดิเอร์ ซีอาร์เจ100แอลอาร์- บอมบาร์ดิเอร์ ซีอาร์เจ200อีอาร์

**อ้างอิง**
หมวดหมู่:สายการบินสัญชาติญี่ปุ่น
หมวดหมู่:สายการบินที่ก่อตั้งในปี พ.ศ. 2542
หมวดหมู่:บริษัทญี่ปุ่นที่ก่อตั้งในปี พ.ศ. 2542
พรรคไทยก้าวหน้า

พรรคไทยก้าวหน้า สามารถหมายถึง- พรรคไทยก้าวหน้า (พ.ศ. 2542) พรรคการเมืองที่ก่อตั้งในปี พ.ศ. 2542 และถูกยุบพรรคในปี พ.ศ. 2543 โดยมีนายบวรพงศ์ คงเศรษฐ์พันธุ์ เป็นหัวหน้าพรรค- พรรคไทยก้าวหน้า (พ.ศ. 2565) พรรคการเมืองที่ก่อตั้งในปี พ.ศ. 2565 โดยมีนายวัชรพล บุษมงคล เป็นหัวหน้าพรรค
หมวดหมู่:การแก้ความกำกวม
น้ำตกสาริกา

น้ำตกสาริกา บ้างเรียก น้ำตกตาดสาริกา เป็นน้ำตกตั้งอยู่ที่อุทยานแห่งชาติเขาใหญ่ ในตำบลสาริกา อำเภอเมืองนครนายก จังหวัดนครนายก เป็นน้ำตกขนาดใหญ่มี 9 ชั้น ไหลตกจากหน้าผาชัน สูง 100 เมตร 
ในแต่ละชั้นมีหินธรรมชาติและมีแอ่งน้ำขนาดเล็ก ๆ อยู่ทั่วบริเวณ น้ำตกสาริกามีน้ำไหลเกือบตลอดปี มีน้ำมากในฤดูฝน ส่วนบริเวณใกล้น้ำตกจะมีถ้ำสาริกาซึ่งเป็นสถานที่ที่หลวงปู่มั่น ภูริทตฺโต เคยมานั่งบำเพ็ญธรรม และบริเวณทางขึ้นของน้ำตกสาริกาประดิษฐาน เจ้าพ่อปลัดจ่างและเจ้าแม่สาริกาที่แกะสลักจากไม้คูน
ชั้นหินที่สำคัญในแนวน้ำตกประกอบด้วยหินแกรนิต ลักษณะภูมิประเทศ เป็นหน้าผาสูงชัน ล้อมรอบด้วยเขากะลืม เขาสาริกา และเขามดดำ อยู่บริเวณหุบเขาที่ระดับความสูงประมาณ 100 เมตร จากระดับน้ำทะเลปานกลาง พืชพรรณ มีลักษณะเป็นป่าเบญจพรรณ ประกอบด้วยไม้ยืนต้นประเภทผลัดใบ เช่น มะค่าโมง ประดู่ ตะแบก ตะเคียนหนู แดง นนทรี สมอพิเภก และตะคล้ำ เป็นต้น พืชชั้นล่างมีไม้ไผ่และหญ้าต่าง ๆ สัตว์ป่าที่พบบ่อยได้แก่ เลียงผา เม่น ชะนี พญากระรอก กระต่ายป่า และนกชนิดต่าง ๆ ที่พบได้แก่ นกเงือก นกขุนทอง นกขุนแผน นกแต้วแร้ว นกโพระดก และนกแซงแซว เป็นต้น

**อ้างอิง**
หมวดหมู่:สถานที่ท่องเที่ยวในจังหวัดนครนายก
สาริกา
หมวดหมู่:อำเภอเมืองนครนายก
หมวดหมู่:Sidebars with styles needing conversion

Category:Sidebars with styles needing conversion is a maintenance category to identify templates and modules using a sidebar with an argument with the word 'style' in it (or the 'width' parameter). The specific parameters are listed at Template:Sidebar#Deprecated parameters. This category will only appear on templates and modules which do not have the words "testcase", "sandbox", and "doc" in their titles.
These templates should be fixed to use TemplateStyles (sidebar documentation) using templatestyles, child templatestyles, and grandchild templatestyles where appropriate. See sidebar documentation for some quick rules of thumb.
A specific real conversion example is Template:DYK tools where the styles were moved to Template:DYK tools/styles.css.
An example of two kinds of template that will trigger this category is:
หมวดหมู่:แม่แบบแถบข้าง
หมวดหมู่:ภาพยนตร์ที่มีฉากในโรงเรียน

โรงเรียน
หมวดหมู่:ภาพยนตร์เกี่ยวกับการศึกษา
หมวดหมู่:ผลงานที่มีฉากในโรงเรียน
หมวดหมู่:ภาพยนตร์เกี่ยวกับความตาย

ภาพยนตร์ที่มีความตายเป็นประเด็นหลัก
ความตาย
ความตาย
หมวดหมู่:ภาพยนตร์เกี่ยวกับพัฒนาการของมนุษย์
จุนอิจิ อินางากิ

จุนอิจิ อินางากิ (Inagaki Jun'ichi, 9 กรกฎาคม 1953 –) เป็นนักร้องและ นักดนตรี ชาวญี่ปุ่น เกิดที่เขตมิยางิโนะ เมืองเซ็นได จังหวัดมิยางิ อยู่สังกัดค่ายยูนิเวอร์ซัลมิวสิก ส่วนสูง 173 ซม.

**อ้างอิง**
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2496
หมวดหมู่:บุคคลจากเซ็นได
หมวดหมู่:ศิลปินสังกัดยูนิเวอร์แซลมิวสิกเจแปน
โมนี ไอซิก

โมนี ไอซิก (מוני אייזיק) เป็นนักศิลปะการต่อสู้ชาวอิสราเอลโดยกำเนิด ไอซิกมีพื้นฐานด้านยิวยิตสูและยูโด รวมถึงเป็นผู้ก่อตั้งคอมมานโดคราฟมากา

**ประเทศอิสราเอล**
เมื่ออายุแปดขวบ ภายใต้การดูแลของโอปา ชูตเตอ นั้น ไอซิกเริ่มฝึกวิชายูโดและยิวยิตสู โดยชนะการแข่งยูโดระดับประเทศเจ็ดสมัย
ไอซิกกล่าวว่า หลังจากสงครามยมคิปปูร์ได้ไม่นาน เขาถูกขอให้ปรับปรุงระบบการต่อสู้แบบประชิดตัวที่มีอยู่ของกองทัพ เนื่องจากเขามีความรู้ด้านศิลปะการต่อสู้ รวมถึงระบบการต่อสู้ของอิสราเอล, ยิวยิตสู และยูโด 
หลังจากรับราชการทหาร เขาได้ให้การฝึกที่มัคคาบีเทลอาวีฟในประเทศอิสราเอล ทั้งคราฟมากา (คอมมานโดคราฟมากา), ยิวยิตสู และยูโด ซึ่งนักเรียนคนหนึ่งของไอซิกคือยาเอล อารัด ผู้ชนะเลิศเหรียญเงินโอลิมปิก ค.ศ. 1992 ในกีฬายูโด

**ทวีปอเมริกาเหนือ**
ไอซิกย้ายไปทวีปอเมริกาเหนือในช่วงคริสต์ทศวรรษ 1980 โดยเริ่มสอนคอมมานโดคราฟมากาที่ศูนย์ชุมชนชาวยิว ในโทรอนโต รัฐออนแทรีโอ และต่อมาได้เปิดศูนย์ศิลปะการต่อสู้เดอะซามูไรคลับ ซึ่งเขาสอนคอมมานโดคราฟมากา, ยูโด, ศิลปะการต่อสู้แบบผสม และยิวยิตสู ในบรรดานักเรียนของเขา ได้แก่ อดีตแชมป์ยูเอฟซีรุ่นเวลเตอร์เวต คาร์ลอส นิวตัน และโจเอล เจอร์สัน ครั้นใน ค.ศ. 2006 ไอซิกเริ่มเผยแพร่คอมมานโดคราฟมากา (CKM) ไปทั่วโลก

**สหราชอาณาจักร**
เมื่อวันที่ 28 ตุลาคม ค.ศ. 2008 หน่วยงานด้านกำกับดูแลโฆษณาของสหราชอาณาจักรระบุว่าไอซิกไม่สามารถใช้การอ้างว่าเป็น "อดีตหน่วยคอมมานโดกองกำลังพิเศษของอิสราเอล" หรือ "ผู้เชี่ยวชาญด้านการต่อต้านการก่อการร้าย" ในการโฆษณาที่นั่น เนื่องจากการกล่าวอ้างเหล่านั้นไม่สามารถพิสูจน์ได้ โดยไอซิกบอกว่าเอกสารดังกล่าวเป็นความลับทางราชการ

**ชีวิตส่วนตัว**
ลูกชายของเขาชื่อทาล ไอซิก เป็นนักเล่นเกมโดตา 2 ระดับอาชีพ ซึ่งปัจจุบันเล่นให้แก่ทีมเนาส์อีสปอตส์

**อ้างอิง**

**แหล่งข้อมูลอื่น**
 MoniAizikMartialArtist
หมวดหมู่:นักศิลปะการต่อสู้ชายชาวอิสราเอล
หมวดหมู่:นักคราฟมากา
หมวดหมู่:นักยิวยิตสูชาวอิสราเอล
หมวดหมู่:นักยูโดชายชาวอิสราเอล
หมวดหมู่:ผู้ฝึกสอนยูโด
พิพิธภัณฑ์มรดกซีรีแอก

พิพิธภัณฑ์มรดกซีรีแอก (ܒܝܬ ܥܬܝܩ̈ܬܐ ܕܝܪܬܘܬܐ ܣܘܪܝܝܬܐ; Syriac Heritage Museum; متحف التراث السرياني​; مۆزەخانەی کەلەپووری سریانی) เป็นพิพิธภัณฑ์ในเมืองอัรบีล เขตปกครองตนเองเคอร์ดิสถาน ประเทศอิรัก
พิพิธภัณฑ์แห่งนี้เป็นหนึ่งในพิพิธภัณฑ์ที่สำคัญที่สุดในเมืองอัรบีล ตั้งอยู่ในย่านอันกาวาซึ่งเป็นถิ่นอาศัยของชาวคริสต์ ที่มองเห็นซากโบราณสถานvertical-align=sup (تل قصرا)
พิพิธภัณฑ์แห่งนี้ได้รับอนุญาตจากผู้บริหารเขตปกครองตนเองเคอร์ดิสถานให้เริ่มก่อสร้างใน พ.ศ. 2552 และเปิดดำเนินการในปี 2558 พิพิธภัณฑ์รักษาและจัดแสดงมรดกทางวัฒนธรรมของชาวซีรีแอกผ่านการจัดนิทรรศการ และมีห้องโถงวัฒนธรรมที่มีรูปภาพและประวัติของบุคคลสำคัญทางประวัติศาสตร์ พิพิธภัณฑ์ยังจัดแสดงแบบจำลองของย่านอังกาวาซึ่งจำลองมาจากช่วงคริสต์ทศวรรษที่ 1920 ถึง 1950
ชุดสะสมของพิพิธภัณฑ์ได้รับการจัดทำเป็นสื่อดิจิทัลซึ่งสามารถรับชมได้บนเว็บไซต์ของพิพิธภัณฑ์ ซึ่งชุดสะสมเอกสารตัวเขียนของภาษาซีรีแอกตะวันออกได้รับการแปลงเป็นดิจิทัลโดยความร่วมมือกับศูนย์ดิจิทัลสำหรับเอกสารตัวเขียนตะวันออก (Centre Numérique des Manuscrits Orientaux, CNMO)

**อ้างอิง**
หมวดหมู่:พิพิธภัณฑ์ในประเทศอิรัก
หมวดหมู่:วัฒนธรรมอัสซีเรีย
หมวดหมู่:พิพิธภัณฑ์ประวัติศาสตร์วัฒนธรรม
หมวดหมู่:พิพิธภัณฑ์ที่ก่อตั้งในปี พ.ศ. 2558
รัฐสมาชิก

ไฟล์:United_Nations_(Member_States_and_Territories).svg|thumb|350x350px|193 รัฐสมาชิกสหประชาชาติlegend|#c0c0c0|17 ดินแดนที่ไม่ได้ปกครองตนเอง
รัฐสมาชิก (member state) คือรัฐที่เป็นสมาชิกขององค์การระหว่างประเทศ หรือสหพันธรัฐ หรือสมาพันธรัฐ
เนื่องจากองค์การการค้าโลก (WTO) และกองทุนการเงินระหว่างประเทศ (IMF) มีสมาชิกบางส่วนที่ไม่ใช่รัฐเอกราช ทั้งสององค์การจึงไม่เคยพูดถึง "รัฐสมาชิก" โดยที่องค์การการค้าโลกเรียกสมาชิกของตนว่า "สมาชิก" (members) และกองทุนการเงินระหว่างประเทศเรียกสมาชิกของตนว่า "ประเทศสมาชิก" (member countries)
องค์การระดับโลกที่มีรัฐสมาชิกที่เก่าแก่ที่สุดคือ สหภาพโทรคมนาคมระหว่างประเทศ ซึ่งได้เข้าร่วมกับระบบสหประชาชาติในฐานะหน่วยงานพิเศษของสหประชาชาติตามข้อกำหนดที่ T1088 หลังจากการก่อตั้งสหประชาชาติ

**ทั่วโลก**
 รัฐสมาชิกสหประชาชาติ | 193- รัฐสมาชิกสหภาพโทรคมนาคมระหว่างประเทศ | 193- รัฐสมาชิกยูเนสโก | 195- สมาชิก | 190- รัฐสมาชิกองค์การทรัพย์สินทางปัญญาแห่งโลก | 184- รัฐสมาชิกของพันธมิตรกีฬาโลก | 24- รัฐสมาชิกสันนิบาตชาติ- รัฐสมาชิกคณะกรรมการเวนิช | 58- รัฐสมาชิกองค์การศุลกากรโลก | 173 รัฐเอกราช, 4 เขตศุลกากรและสหภาพศุลกากรอีกหนึ่งแห่ง- ประเทศสมาชิก- รัฐสมาชิก- รัฐสมาชิก | 39- รัฐสมาชิก- องค์การอนามัยโลก | 194

**ทั่วโลก - เกี่ยวกับภาษา**
 รัฐสมาชิกสันนิบาตอาหรับ | 22- รัฐสมาชิกสหภาพภาษาดัตช์ | 3- รัฐสมาชิกเครือจักรภพแห่งประชาชาติ | 56- รัฐสมาชิกสหภาพภาษาลาติน | 36- รัฐสมาชิกประชาคมประเทศที่ใช้ภาษาโปรตุเกส | 8- รัฐสมาชิกองค์การระหว่างประเทศของกลุ่มประเทศที่ใช้ภาษาฝรั่งเศส- รัฐสมาชิกองค์การอิเบโร-อเมริกัน | 24

**ทั่วโลก - เกี่ยวกับศาสนา**
 รัฐสมาชิกองค์การความร่วมมืออิสลาม | 57

**ทั่วโลก - เกี่ยวกับสินค้าอุปโภคบริโภค**
 รัฐสมาชิกทบวงการพลังงานปรมาณูระหว่างประเทศ | 167- รัฐสมาชิกโอเปก | 12- รัฐสมาชิกคณะกรรมการถาวรระหว่างประเทศเพื่อการทดสอบอาวุธปืนแบบพกพา | 14- รัฐสมาชิกอนุสัญญาว่าด้วยอาวุธเคมี | 195+

**จำกัดเฉพาะทวีปหรือภูมิภาคที่ใหญ่กว่า**

**อื่น ๆ**
 รัฐสมาชิกเครือรัฐเอกราช | 9 + 2 ผู้เข้าร่วมอย่างไม่เป็นทางการ (เติร์กเมนิสถานและยูเครน)

**การทหาร**
 รัฐสมาชิกเนโท | 32
ในประวัติศาสตร์:- รัฐสมาชิก- รัฐสมาชิก

**อ้างอิง**

**ดูเพิ่ม**
 สหภาพในระดับทวีป- รัฐสหพันธรัฐ (Federated state)- รัฐ (เขตการปกครองประเทศ)
พิพิธภัณฑ์ศิลปะประจำจังหวัดนางาซากิ

พิพิธภัณฑ์ศิลปะประจำจังหวัดนางาซากิ (Nagasaki-ken Bijutsukan) เปิดทำการในนครนางาซากิ จังหวัดนางาซากิ ประเทศญี่ปุ่น ในปี พ.ศ. 2548 สิ่งสะสมในพิพิธภัณฑ์ประกอบด้วยผลงานศิลปะที่เกี่ยวข้องกับจังหวัดนางาซากิ รวมไปถึงงานศิลปะจากประเทศสเปนที่สะสมโดยnihongo4|ซูมะ ยากิจิโร|須磨弥吉郎 ผู้แทนพิเศษประจำประเทศสเปนในช่วงสงครามโลกครั้งสอง พิพิธภัณฑ์แห่งนี้และพิพิธภัณฑ์ประวัติศาสตร์และวัฒนธรรมนางาซากิที่เปิดทำการในปีเดียวกัน เป็นพิพิธภัณฑ์ที่เปิดทำการแทนที่  nihongo4|พิพิธภัณฑ์ประจำจังหวัดและพิพิธภัณฑ์ศิลปะจังหวัดนางาซากิ|長崎県立美術博物館 ซึ่งปิดทำการเมื่อปลายปี พ.ศ. 2545

**ดูเพิ่ม**
 พิพิธภัณฑ์ประจำจังหวัด

**อ้างอิง**

**แหล่งข้อมูลอื่น**
 en  พิพิธภัณฑ์ศิลปะประจำจังหวัดนางาซากิ- ja  พิพิธภัณฑ์ศิลปะประจำจังหวัดนางาซากิ-  ฐานข้อมูลสิ่งสะสม date=2023-09-26 
ศิลปะประจำจังหวัดนางาซากิ
นางาซากิ
ศิลปะประจำจังหวัดนางาซากิ
หมวดหมู่:ก่อตั้งในปี พ.ศ. 2548 ในประเทศญี่ปุ่น
หมวดหมู่:พิพิธภัณฑ์ในจังหวัดนางาซากิ

นางาซากิ
หมวดหมู่:สถานที่ท่องเที่ยวในจังหวัดนางาซากิ
หมวดหมู่:สิ่งก่อสร้างในจังหวัดนางาซากิ
เชตวนารามยะ

เชตวนารามยะ (jētavanārāmaya) เป็นพระสถูป ตั้งอยู่ในซากอารามเชตวนาราม ในเมืองโบราณอนุราธปุระ  ประเทศศรีลังกา มีความสูง 122 เมตร และเป็นสถูปที่สูงที่สุดในโลกยุคโบราณ ถือเป็นสิ่งปลูกสร้างที่สูงที่สุดในโลกอันดับที่สามตอนสร้างเสร็จ รองจากมหาพีระมิดทั้งสอง คือที่กีซา และ พีระมิดคาเฟร สร้างขึ้นโดยกษัตริย์มหาเสนแห่งอนุราธปุระ (ครองราชย์ 273–301) ซึ่งถือเป็นผู้ริเริ่มการสร้างสถูปในรูปแบบสิงหล49 ขึ้นหลังการทำลายมหาวิหารยะแห่งอนุราธปุระ บุตรของเขา ศิริเมฆาวนา เป็นผู้สานต่อการก่อสร้างสถูปจนเสร็จ และมีการบูรณปฏิสังขรณ์ต่อมาโดยกษัตริย์ปรกรมพาหุที่หนึ่ง เชื่อกันว่าพระธาตุที่ประดิษฐานอยู่ที่นี่ คือผ้าประคดบั้นพระองค์ (ผ้าคาดเอว) ของพระโคตมพุทธเจ้า
สิ่งปลูกสร้างนี้มีความสำคัญมากต่อประวัติศาสตร์ของเกาะลังกา และแสดงให้เห็นถึงความตึงเครียดระหว่างนิกายเถรวาทกับมหายานในลังกา ตลอดจนเป็นหนึ่งในสิ่งปลูกสร้างที่สูงที่สุดในโลกยุคโบราณและของลังกายุคโบราณที่มีการบันทึกไว้ และถือว่าสูงที่สุดในโลกยุคโบราณหากไม่นับพีระมิด ด้วยความสูงเดิม ft ทำให้ยังเป็นสถูปที่สูงที่สุดในโลกยุคโบราณ หลังอนุราธปุระล่มสลายในศตวรรษที่ 11 พระสถูปทิ้งร้างและถูกปกคลุมด้วยป่าไม้ ต่อมากษัตริย์ปรกรมพาหุที่หนึ่งได้ทำการบูรณปฏิสังขรณ์ในศตวรรษที่ 12 และพยายามสร้างสถูปขึ้นมาใหม่ด้วยความสูง ft ซึ่งคงอยู่จนปัจจุบัน ด้วยพื้นที่ฐานของสถูปขนาด abbr=on ทำให้สถูปยังเป็นสิ่งปลูกสร้างอิฐที่ใหญ่ที่สุดในโลก โดยสร้างขึ้นจากอิฐก้อนประมาณ 93.3 ล้านก้อน

**อ้างอิง**
หมวดหมู่:สถูปในประเทศศรีลังกา
หมวดหมู่:วัดในประเทศศรีลังกา
หมวดหมู่:สิ่งก่อสร้างในอนุราธปุระ
เกาะด้ามขวาน

เกาะด้ามขวาน มีชื่ออื่นว่า เกาะปอดะนอก หรือ เกาะไก่ เป็นเกาะในตำบลอ่าวนาง อำเภอเมืองกระบี่ จังหวัดกระบี่ เกาะมีความกว้าง 800 เมตร ยาว 1 กิโลเมตร เนื้อที่ 444,043 ตารางเมตร สูง 207 เมตร อยู่ทางทิศใต้ของเกาะด้ามหอก ระยะห่าง 800 เมตร
เกาะมีรูปร่างอันเป็นเอกลักษณ์ซึ่งเป็นที่มาของชื่อเกาะ เนื่องจากชะง่อนผาที่ยื่นออกมาทางด้านใต้ บ้างดูแล้วเหมือนไก่ บ้างก็ดูแล้วเหมือนด้ามขวาน เป็นเกาะที่มีหาดทรายขาว ล้อมรอบทั้ง 3 ด้าน ส่วนอีกด้านจะมีภูเขาหินปูน บนเกาะมีทิวต้นสนเรียงราย รอบเกาะมีจุดดำน้ำชมปะการังน้ำตื้น
เกาะด้ามขวานมีทะเลแหวก คือ มีสันทรายเชื่อมกับเกาะหม้อและเกาะทับ

**อ้างอิง**

**แหล่งข้อมูลอื่น**
ด้ามขวาน
ด้ามขวาน
หมวดหมู่:อำเภอเมืองกระบี่
สูรยมนเทียร (โมเฒรา)

สูรยมนเทียรแห่งโมเฒรา (Sun Temple of Modhera) เป็นมนเทียรในศาสนาฮินดู สร้างขึ้นบูชาพระสูรยะ ตั้งอยู่ในหมู่บ้านโมเฒรา อำเภอเมหาสนะ รัฐคุชราต ประเทศอินเดีย ตั้งอยู่ริมฝั่งแม่น้ำบุษบาวตี สร้างขึ้นหลังปี 1026-27 ในรัชสมัยของกษัตริย์ภีมที่หนึ่งแห่งจักรวรรดิเจาลุกยะ ปัจจุบันสูรยมนเทียรอยู่ภายใต้การคุ้มครองของกรมสำรวจโบราณคดีอินเดียและไม่เปิดให้เข้าประกอบศาสนพิธี หมู่มนเทียรนี้ประกอบด้วยสามองค์ประกอบ คือ คูฒามณฑป, สภามณฑป และอ่างเก็บน้ำ กูณฑ์ สูรยมนเทียรแห่งโมเฒราได้รับการเสนอชื่อเป็นแหล่งมรดกโลกเบื้องต้นของยูเนสโกในปี 2022
สูรยมนเทียรสร้างขึ้นในสมัยเจาลุกยะ ในรัชสมัยของกษัตริย์ภีมที่หนึ่ง นอกจากนี้ ด้วยการประดับของโตรณะและเสาภายในมนเทียรมีลักษณะคล้ายกันกับของพิมลพสาหีอาทินาถมนเทียรในทิลวาฑา (สร้างขึ้นในปี 1031-32) ทำให้สามารถยืนยันได้ว่าสร้างขึ้นในช่วงสมัยนี้จริง ก่อนหน้าการสร้างสูรยมนเทียร ในปี 1024–1025 มะห์มูดแห่งกัซนีพยายามรุกรานอาณาจักรของกษัตริย์ภีม กระนั้นไม่สามารถยกทัพเข้ามาในโมเฒราได้ นักประวัติศาสตร์ เอเค มาชุมทร (A. K. Majumdar) เสนอทฤษฎีว่าสูรยมนเทียรนี้น่าจะสร้างขึ้นเพื่อฉลองความสำเร็จในการป้องกันนครโมเฒราจากการรุกรานในครั้งนั้น
ชื่อในภายหลังสูรยมนเทียร เช่น สีตานีเจารี (Sita ni Chauri) และ รามกูณฑ์ (Ramkund) ในคนท้องถิ่น ดังที่ปรากฏในบันทึกจากปี 1887 ของอาเล็ดซันเดอร์ คีนล็อฆ ฟอบส์ ในหนังนือ Rasmala โดยระบุว่าชื่อท้องถิ่นเหล่านี้เกี่ยวพันกับสีตาและพระรามจากรามายณะ
สูรยมนเทียรสร้างขึ้นด้วยสถาปัตยกรรมแบบมารุ-คุรฌร (หรือแบบ เจาลุกยะ) ประกอบด้วยครรภคฤห์ (garbhagriha) ในโถง คูฒามณฑป (gudhamandapa), โถงรวมตัวภายนอก สภามณฑป หร่อ รงคมณฑป (sabhamandapa หรือ rangamandapa) และสระน้ำอมฤต กูณฑ์ (kunda)

**อ้างอิง**
หมวดหมู่:โบสถ์พราหมณ์ในรัฐคุชราต
หมวดหมู่:โบสถ์พระอาทิตย์
เกาะค้างคาว

เกาะค้างคาว อาจหมายถึง - เกาะค้างคาว จังหวัดกระบี่- เกาะค้างคาว จังหวัดชลบุรี- เกาะค้างคาว จังหวัดตรัง- เกาะค้างคาว จังหวัดระนอง- เกาะค้างคาว จังหวัดระยอง
อามะจัง สาวน้อยแห่งท้องทะเล

อามะจัง สาวน้อยแห่งท้องทะเล (Amachan) เป็นซีรีส์ละครโทรทัศน์ญี่ปุ่น เริ่มออกอากาศเมื่อวันที่ 1 เมษายน พ.ศ. 2556 จนถึงวันที่ 28 กันยายน พ.ศ. 2556 เขียนบทโดยคังกูโร คูโด และแสดงนำโดยเรนะ โนเน็งในบทอามาโนะ อาคิ นักเรียนมัธยมปลายหญิงจากเกียวโตผู้ย้ายมาอยู่ชายฝั่งซันริกุในภูมิภาคโทโฮกุและกลายมาเป็นอามะหรือนักดำน้ำหญิง ภายหลังเธอกลายมาเป็นไอดอลท้องถิ่น และกลับไปโตเกียวเพื่อพยายามจะกลายเป็นไอดอลที่แท้จริง ก่อนที่ในท้ายที่สุดจะกลับมายังโทโฮกุเพื่อช่วยฟื้นฟูชุมชมหลังเหตุการณ์แผ่นดินไหวและคลื่นสึนามิในโทโฮกุ พ.ศ. 2554 ละครโทรทัศน์ อามะ สาวน้อยแห่งท้องทะเล เป็นอาซาโดระลำดับที่ 88 ของเอ็นเอชเค ซึ่งไม่เพียงประสบความสำเร็จด้านเรตติงแต่ยังนำผลประโยชน์ทางเศรษฐกิจมาสู่ภูมิภาคโทโฮกุ และถือว่าเป็นปรากฏการณ์ทางสังคม ละครชนะเลิศรางวัลกาแลกซีในสาขารายการโทรทัศน์ยอดเยี่ยมในปี พ.ศ. 2556 
ละครโทรทัศน์ อามะ สาวน้อยแห่งท้องทะเล ออกอากาศในประเทศไทยทางช่องไทยพีบีเอสตั้งแต่วันที่ 12 มิถุนายนถึง 3 ธันวาคม พ.ศ. 2559

**อ้างอิง**

**แหล่งข้อมูลอื่น**
2188562
หมวดหมู่:อาซาโดระ
หมวดหมู่:รายการโทรทัศน์ที่มีฉากในโตเกียว
หมวดหมู่:ละครโทรทัศน์ญี่ปุ่นในปี พ.ศ. 2556
หมวดหมู่:ละครโทรทัศน์ของสถานีโทรทัศน์เอ็นเอชเค
บุกกาเกะ

บุกกาเกะ (bukkake) หมายถึงอาหารที่ทำโดยแค่ราดซุป อาจหมายถึง- คาเกะโซบะ - เส้นโซบะต้มใส่ในชามซุป เดิมเรียกว่า "บุกกาเกะโซบะ" (ぶっかけそば)- บุกกาเกะอูดง - วิธีรับประทานอุดงแบบหนึ่ง เป็นอาหารท้องถิ่นจากจังหวัดโอกายามะ ปรุงโดยการเทดาชิลงบนเส้นอุดงต้ม- บุกกาเกะโงฮัง - ข้าวสวยที่ราดด้วยซุป เช่น ซุปมิโซะ- บุกกาเกะ (ภาพยนตร์) - คำศัพท์ในอุตสาหกรรมทางเพศ
หมวดหมู่:คำและวลีภาษาญี่ปุ่น
อามะ (นักดำน้ำ)

อามะ
อามะ () เป็นคำเรียกนักดำน้ำของประเทศญี่ปุ่นที่มีชื่อเสียงจากการดำน้ำเพื่อเก็บรวบรวมไข่มุก แม้ว่างานหลักของอามะคือการจับสัตว์ทะเลสำหรับทำอาหารทะเล อามะส่วนใหญ่เป็นผู้หญิง

**ศัพทวิทยา**
มีอาชีพทางทะเลหลายอาชีพที่ออกเสียงว่า "อามะ" และหลายคำบ่งบอกถึงอาชีพทางทะเล- ama – นักดำน้ำทะลเพื่อจับปลาที่เป็นผู้หญิง- ama – นักดำน้ำทะลเพื่อจับปลาที่เป็นผู้ชาย- ama, kaijin – นักดำน้ำทะลเพื่อจับปลาไม่ว่าเพศใด ๆ- อูมินจู (uminchu) – ชาวประมงในทะเลไม่ว่าเพศใด ๆ ในภาษาโอกินาวะ

**ในวัฒนธรรม**
 ละครโทรทัศน์ยามเช้าของสถานีโทรทัศน์เอ็นเอชเคเรื่อง อามะจัง สาวน้อยแห่งท้องทะเล เรื่องราวเกี่ยวกับนักเรียนมัธยมปลายหญิงในภูมิภาคโทโฮกุผู้กลายมาเป็นนักดำน้ำอามะ

**อ้างอิง**

**อ่านเพิ่มเติม**
 publisher=Hamish Hamilton- Martinez, D. P. (2004).  Identity and Ritual in a Japanese Village University of Hawaii Press. 978-0-8248-2817-2- Mishima, Yukio (1994). The Sound of Waves. Vintage. 978-0-679-75268-4

**แหล่งข้อมูลอื่น**
 English:  United Nations University (2009) digital video "Where the sea whistle echoes": Ama, legendary women divers of Japan facing climate change and an uncertain future Accessed 1 December 2009-  Ama Cultural Village in Japanese
หมวดหมู่:คำและวลีภาษาญี่ปุ่น
หมวดหมู่:เศรษฐกิจของประเทศญี่ปุ่น
หมวดหมู่:สังคมญี่ปุ่น
หมวดหมู่:ไข่มุก
เคียวโงกุ

เคียวโงกุ (Kyōgoku) เดิมเป็นชื่อเรียกย่านในส่วนปลายด้านตะวันออกและตะวันตกของเฮอังเกียว- ตระกูลเคียวโงกุ - ตระกูลซามูไร ซึ่งอาศัยอยู่ที่ย่านเคียวโงกุ
** นัตสึฮิโกะ เคียวโงกุ - นักเขียนและนักวิจัยโยไก และผู้กำกับศิลปะ
** จุนอิจิ เคียวโงกุ - นักคิดทางการเมือง และศาสตราจารย์กิตติคุณ จากมหาวิทยาลัยโตเกียว- เคียวโงกุอิง - โทอิง คิตสึชิ- เคียวโงกุ (จังหวัดเกียวโต) - หมู่บ้านที่เคยมีอยู่ในจังหวัดเกียวโต- เคียวโงกุ (จังหวัดฮกไกโด) - เมืองในจังหวัดฮกไกโด มีต้นกำเนิดจากการตั้งถิ่นฐานและพัฒนาขึ้นโดยตระกูลเคียวโงกุ
หมวดหมู่:นามสกุลญี่ปุ่น
โนริฮิโตะ

โนริฮิโตะ (憲仁) อาจหมายถึง- จักรพรรดิทากากูระ (เจ้าชายโนริฮิโตะ) - จักรพรรดิองค์ที่ 80 พระราชโอรสองค์ที่ 7 ของ จักรพรรดิโกะ-ชิรากาวะ- เจ้าชายโนริฮิโตะ ทากามาโดะโนะมิยะ
เขาชนไก่ (แก้ความกำกวม)

เขาชนไก่ อาจหมายถึง - เขาชนไก่ ภูเขาในตำบลลาดหญ้า อำเภอเมืองกาญจนบุรี จังหวัดกาญจนบุรี- ค่ายฝึกเขาชนไก่ สถานที่ฝึกภาคสนามของนักศึกษาวิชาทหาร- เขาชนไก่ (ภาพยนตร์) ออกฉายเมื่อวันที่ 23 พฤศจิกายน พ.ศ. 2549
มิฮาย กาโรยี

เคานต์ มิฮาย อาดาม เจิร์จ มิกโลช กาโรยี แด น็อจกาโรย (gróf nagykárolyi Károlyi Mihály Ádám György Miklós; 4 มีนาคม ค.ศ. 1875 – 19 มีนาคม ค.ศ. 1955) เป็นนักการเมืองชาวฮังการี ผู้ซึ่งดำรงตำแหน่งนายกรัฐมนตรีฮังการี ค.ศ. 1918-1919 และเป็นประธานาธิบดีฮังการีคนแรกหลังการล่มสลายของจักรวรรดิออสเตรีย-ฮังการีและการปฏิวัติเปลี่ยนแปลงระบอบเป็นสาธารณรัฐประชาชน ในระหว่างการดำรงตำแหน่งของเขา ต้องเผชิญกับปัญหาทางการเมืองทั้งภายในและภายนอกประเทศจากผลที่ตามมาของสงครามโลกครั้งที่หนึ่งและการยึดครองดินแดนของประเทศเพื่อนบ้าน กาโรยีลงจากอำนาจหลังการยึดอำนาจของพรรคคอมมิวนิสต์ฮังการี ซึ่งนำไปสู่การจัดตั้งสาธารณรัฐโซเวียตฮังการีในเดือนมีนาคม ค.ศ. 1919 
กาโรยีเกิดเมื่อ ค.ศ. 1875 ในตระกูลขุนนางคาทอลิกที่มีชื่อเสียง เขาเติบโตและได้รับการเลี้ยงดูตามแบบขุนนางฮังการีโดยทั่วไป ต่อมาเขาเริ่มมีความสนใจทางด้านการเมืองมากขึ้น เขาจึงลงสมัครเลือกตั้งและได้รับเลือกเข้าสู่รัฐสภาในฐานะสมาชิกพรรคฝ่ายค้านใน ค.ศ. 1910 เมื่อสงครามโลกครั้งที่หนึ่งดำเนินขึ้นใน ค.ศ. 1914 กาโรยีเป็นผู้นำขบวนการต่อต้านสงครามที่ไม่ฝักใฝ่ฝ่ายใดในรัฐสภา และคัดค้านการเป็นพันธมิตรของจักรวรรดิออสเตรีย-ฮังการีกับจักรวรรดิเยอรมัน อีกทั้งยังเรียกร้องให้สิทธิเลือกตั้งแก่สตรีและทหารผ่านศึก ซึ่งการกระทำดังกล่าวได้สร้างความนิยมต่อตัวเขาเพิ่มมากขึ้น เป็นเหตุให้เกิดความขัดแย้งระหว่างเขากับฝ่ายรัฐบาลของอิชต์วาน ติซอ ในเดือนพฤศจิกายน ค.ศ. 1914 เขาได้สมรสกับเคาน์เตส กาตินกา อ็อนดราชี บุตรสาวของตระกูลผู้ทรงอิทธิพลในฮังการี ใน ค.ศ. 1918 หลังการยอมจำนนของจักรวรรดิในมหาสงคราม กาโรยีได้ร่วมจัดตั้งสภาแห่งชาติฮังการีในฐานะฝ่ายต่อต้านระบอบทวิอำนาจกับออสเตรียและเข้ายึดอำนาจในเดือนพฤศจิกายนหรือที่รู้จักกันว่า "การปฏิวัติเบญจมาศ" ส่งผลให้ฮังการีประกาศแยกตัวออกจากออสเตรียและกลายสภาพเป็นสาธารณรัฐประชาชนแห่งใหม่
ในเวลาห้าเดือนของการดำรงตำแหน่ง รัฐบาลกาโรยียังคงไม่สามารถแก้ปัญหาที่ร้ายแรงของประเทศได้สำเร็จ เนื่องจากความล้มเหลวในการปรองดองกับชนกลุ่มน้อยในเขตแดนฮังการีซึ่งนำไปสู่การแบ่งแยกดินแดน วิกฤตการณ์ทางเศรษฐกิจยังดำเนินต่อไป รวมถึงการว่างงานและความยากเข็ญในเขตเมือง อัตราเงินเฟ้อที่สูงขึ้น ความปรารถนาที่จะปฏิรูปทางการเกษตรในชนบทยังไม่ได้ดําเนินการ และการถูกรุกรานจากประเทศเพื่อนบ้าน จนท้ายที่สุดในเดือนมีนาคม ค.ศ. 1919 พันธมิตรประชาธิปไตยสังคมนิยม-คอมมิวนิสต์จึงขึ้นสู่อำนาจและส่งผลให้สาธารณรัฐประชาชนฮังการีภายใต้การปกครองของเขาต้องสิ้นสุดลง
ในเดือนกรกฎาคม ค.ศ. 1919 เขาลี้ภัยไปยังฝรั่งเศส และเดินทางกลับฮังการีอีกครั้งหลังสงครามโลกครั้งที่สอง โดยเขาดำรงตำแหน่งระดับชาติในระยะเวลาสั้น ๆ ก่อนที่จะลี้ภัยไปยังฝรั่งเศสอีกครั้งและถึงแก่อสัญกรรมใน ค.ศ. 1955

**บรรณานุกรม**
 Deak, Istvan "The Decline and Fall of Habsburg Hungary, 1914-18" pages 10-30 from Hungary in Revolution edited by Ivan Volgyes Lincoln: University of Nebraska Press, 1971.- Menczer, Bela "Bela Kun and the Hungarian Revolution of 1919" pages 299-309 from History Today Volume XIX, Issue #5, May 1969, History Today Inc: London- Vermes, Gabor "The October Revolution In Hungary" pages 31-60 from Hungary in Revolution edited by Ivan Volgyes Lincoln: University of Nebraska Press, 1971.

**แหล่งข้อมูลอื่น**
title=Mihály Graf Károlyi von Nagykárolyi - FID=pe/009200
หมวดหมู่:นายกรัฐมนตรีฮังการี
หมวดหมู่:ประธานาธิบดีฮังการี
รัฐสมาชิกสมาคมประชาชาติแห่งเอเชียตะวันออกเฉียงใต้

██ รัฐสมาชิกอาเซียน
██ รัฐสังเกตการณ์อาเซียน
██ รัฐผู้สมัครอาเซียน
██ อาเซียนบวกสาม 
███ การประชุมสุดยอดเอเชียตะวันออก
██████ การประชุมอาเซียนว่าด้วยความร่วมมือด้านการเมืองและความมั่นคงในภูมิภาคเอเชีย–แปซิฟิก
ข้อมูลในปี พ.ศ. 2566 รัฐสมาชิกสมาคมประชาชาติแห่งเอเชียตะวันออกเฉียงใต้ มีจำนวน 10 ชาติ มีรัฐผู้สมัคร 1 ชาติ และรัฐสังเกตการณ์อีก 1 ชาติ
อาเซียนก่อตั้งขึ้นเมื่อวันที่ 8 สิงหาคม พ.ศ. 2510 โดยมีสมาชิกเริ่มต้น 5 ประเทศ ได้แก่ อินโดนีเซีย มาเลเซีย ฟิลิปปินส์ สิงคโปร์ และไทย มีสำนักงานใหญ่ในจาการ์ตา

**รายชื่อ**
รายชื่อรัฐสมาชิกมีดังที่แสดงด้านล่างนี้ สมาชิกของอาเซียนบวกสามและการประชุมสุดยอดเอเชียตะวันออกก็มีปรากฏในรายชื่อด้านล่างนี้ด้วย โดยทั้งสองฟอรัมนั้นนำโดยอาเซียนและจัดขึ้นหลังจากการประชุมสุดยอดอาเซียน
นอกจากนี้ ยังมีรายชื่อผู้เข้าร่วมการประชุมอาเซียนว่าด้วยความร่วมมือด้านการเมืองและความมั่นคงในภูมิภาคเอเชีย–แปซิฟิก (ARF) ซึ่งเป็นการประชุมองค์กรทั่วภูมิภาคเอเชียแปซิฟิกโดยมีวัตถุประสงค์เพื่อส่งเสริมการเจรจาและการปรึกษาหารือ ส่งเสริมและช่วยเสริมสร้างความเชื่อมั่นและการทูตเชิงป้องกันในภูมิภาค
อาเซียนเป็นองค์การในภูมิภาคเอเชียตะวันออกเฉียงใต้ที่มุ่งเน้นในจุดประสงค์ด้านการเติบโตทางเศรษฐกิจ ความก้าวหน้าทางสังคม และการพัฒนาวัฒนธรรมในหมู่สมาชิก และเพื่อเสริมสร้างสันติภาพในภูมิภาค

**รัฐสมาชิกอาเซียน**

**รัฐที่ไม่ใช่สมาชิก**

**ผู้สมัคร/รัฐผู้สังเกตการณ์อาเซียน**

**อาเซียนบวกสาม**
สมาชิกปัจจุบันของอาเซียน พร้อมด้วย:

**การประชุมสุดยอดเอเชียตะวันออก**
ประกอบไปด้วยสมาชิกปัจจุบันของอาเซียนบวกสาม พร้อมด้วย:

**การประชุมอาเซียนว่าด้วยความร่วมมือด้านการเมืองและความมั่นคงในภูมิภาคเอเชีย–แปซิฟิก**
ฟอรัมภูมิภาคอาเซียน คือเวทีในการเจรจาพหุภาคีแบบไม่เป็นทางการของสมาชิกทั้ง 28 ประเทศในการพยายามแก้ไขปัญหาความมั่นคงในภูมิภาคเอเชียแปซิฟิก
รายชื่อดังกล่าวรวมถึงสมาชิกของการประชุมสุดยอดเอเชียตะวันออกด้วย:

**หมายเหตุ**

**อ้างอิง**

**ข้อมูลเพิ่มเติม**
  ASEAN Secretariat

หมวดหมู่:รายชื่อเกี่ยวกับสมาคมประชาชาติแห่งเอเชียตะวันออกเฉียงใต้
เอเชียตะวันออกเฉียงใต้
สมาคมประชาชาติแห่งเอเชียตะวันออกเฉียงใต้
องค์การระดับภูมิภาค

ไฟล์:Continental Orgs Map.png|350px|right|thumb|องค์การที่มีการจัดกลุ่มเกือบทุกประเทศในทวีปของตน หมายเหตุ ตุรกีเป็นสมาชิกของทั้งสภายุโรป (CoE) และความร่วมมือเอเชีย (ACD) ดูเพิ่มเติมที่: องค์การระหว่างประเทศ
แผนภาพแสดงองค์การระดับภูมิภาคขนาดเล็กหลายแห่งที่มีสมาชิกไม่ทับซ้อนกัน
แผนภาพแสดงกลุ่มพันธมิตรขนาดใหญ่ที่ไม่ทับซ้อนกันหลายกลุ่ม สีพาสเทลบ่งบอกถึงประเทศของผู้สังเกตการณ์/ผู้ร่วมงาน หรือผู้สมัคร
องค์การระดับภูมิภาค (regional organization: RO) ถือเป็นองค์การระหว่างประเทศ (IO) ในมิติหนึ่ง เนื่องจากองค์การเหล่านี้เกิดมาจากการรวมสมาชิกภาพในระดับนานาชาติและครอบคลุมไปถึงหน่วยงานทางภูมิรัฐศาสตร์ที่ทำงานอยู่เหนือรัฐชาติรัฐใดรัฐหนึ่ง อย่างไรก็ตาม การเป็นสมาชิกขององค์การเหล่านี้มีคุณสมบัติและลักษณะที่บ่งบอกเขตหรือตามแนวการแบ่งเขตทางภูมิศาสตร์ที่ถูกกำหนดเอาไว้อย่างเด่นชัด เช่น ทวีป หรือภูมิรัฐศาสตร์ เช่น กลุ่มเศรษฐกิจ ซึ่งจัดตั้งขึ้นเพื่อส่งเสริมความร่วมมือและการบูรณาการทั้งในด้านของการเมืองและเศรษฐกิจ หรือการเจรจาระหว่างรัฐหรือหน่วยงานภายในขอบเขตทางภูมิศาสตร์หรือภูมิรัฐศาสตร์ 
ทั้งสองรูปแบบสะท้อนแสดงให้เห็นถึงรูปแบบของการพัฒนาและความเป็นมาในอดีตซึ่งได้รับการส่งเสริมมาตั้งแต่ช่วงหลังสิ้นสุดสงครามโลกครั้งที่สอง ตลอดจนการแพร่กระจายของกลุ่มองค์การต่าง ๆในโลกยุคโลกาภิวัตน์ ซึ่งเป็นเหตุผลว่าทำไมทำไมคุณสมบัติหรือลักษณะของสถาบันหรือองค์การจึงแตกต่างกัน ตั้งแต่ในระดับความร่วมมือแบบหลวม ๆ ไปจนถึงความร่วมมือในระดับภูมิภาคอย่างเป็นทางการ โดยองค์การระดับภูมิภาคส่วนใหญ่มักจะทำงานร่วมกับองค์การพหุภาคีที่มีชื่อเสียง เช่น สหประชาชาติ ซึ่งแม้ว่าในหลายกรณีองค์การระดับภูมิภาคจะถูกเรียกกันง่าย ๆ ว่าเป็นองค์การระหว่างประเทศ แต่ในหลายครั้งก็ควรจะใช้คำว่าองค์การระดับภูมิภาค เพื่อเน้นย้ำถึงขอบเขตที่ชัดเจนมากขึ้นของสมาชิกภายในกลุ่ม 
ตัวอย่างขององค์การระดับภูมิภาค ได้แก่ สหภาพแอฟริกา (AU), สมาคมประชาชาติแห่งเอเชียตะวันออกเฉียงใต้ (ASEAN), สันนิบาตอาหรับ (AL), สหภาพอาหรับมาเกร็บ (AMU), ประชาคมแคริบเบียน (CARICOM), สภายุโรป (CoE), สหภาพเศรษฐกิจยูเรเชีย (EAEU), สหภาพยุโรป (EU), สมาคมเอเชียใต้เพื่อความร่วมมือระดับภูมิภาค (SAARC), องค์การความร่วมมือเซี่ยงไฮ้ (SCO), องค์การที่ปรึกษากฎหมายแห่งเอเชียและแอฟริกา (AALCO), สหภาพเมดิเตอร์เรเนียน (UfM), สหภาพประชาชาติอเมริกาใต้ (USAN) 

**ดูเพิ่ม**
 องค์การระหว่างประเทศ- รายชื่อองค์การระดับภูมิภาคเรียงตามจำนวนประชากร- การรวมกลุ่มระดับภูมิภาค- สหภาพเหนือชาติ

**อ้างอิง**

**บรรณานุกรม**
 Tanja A. Börzel and Thomas Risse (2016), The Oxford Handbook of Comparative Regionalism. Oxford: Oxford University Press.- Rodrigo Tavares (2009), Regional Security: The Capacity of International Organizations. London and New York: Routledge.
หมวดหมู่:ความสัมพันธ์ระหว่างประเทศ
องค์การ
อารามมะฮาอองมเยโบนซาน

อารามมะฮาอองมเยโบนซาน (မဟာအောင်မြေဘုံစံကျောင်း) หรือเรียกกันทั่วไปว่า อารามอิฐแมนุ (မယ်နုအုတ်ကျောင်း) เป็นวัดพุทธเก่าแก่ในเมืองอังวะ ภาคมัณฑะเลย์ ประเทศพม่า
อารามแห่งนี้สร้างขึ้นโดยพระนางแมนุ พระอัครมเหสี ใน พ.ศ. 2361 เพื่อใช้เป็นที่พำนักของญองกานซะยาดอ อูโป พระอุปัชฌาย์ทางศาสนา ต่อมาได้ถวายแด่ญองกานซะยาดอ อูบก พระอุปัชฌาย์องค์ที่สอง อารามได้รับความเสียหายจากแผ่นดินไหวใน พ.ศ. 2381 แต่ได้รับการบูรณะใน พ.ศ. 2416 โดยพระนางอเลนันดอ พระราชธิดาของพระองค์ อารามแห่งนี้เป็นหนึ่งในตัวอย่างที่ดีที่สุดของสถาปัตยกรรมพม่าสมัยโก้นบอง เป็นสถาปัตยกรรมการจำลองอารามไม้ที่มีหลังคาหลายหลังคา และห้องสวดมนต์ที่มีโครงสร้างส่วนบนเจ็ดชั้น
โครงสร้างอารามนี้ได้พังถล่มลงจากเหตุการณ์แผ่นดินไหวใน พ.ศ. 2568

**คลังภาพ**

**อ้างอิง**

**บรรณานุกรม**
  language=my
มะฮาอองมเยโบนซาน
หมวดหมู่:สิ่งก่อสร้างในภาคมัณฑะเลย์
หมวดหมู่:โบราณสถานในประเทศพม่า
หมวดหมู่:สถานที่ท่องเที่ยวในประเทศพม่า
แม่แบบ:เหตุการณ์ปัจจุบัน/2566 ธันวาคม 1

กฎหมายและอาชญากรรม- ผู้ต้องสงสัยฆาตกรต่อเนื่องได้ยิงชายไร้บ้านสามคนเสียชีวิตในช่วงสัปดาห์ที่ผ่านมาในลอสแองเจลิส รัฐแคลิฟอร์เนีย สหรัฐ  (ABC News)
ธุรกิจและเศรษฐกิจ- ความพยายามของศรีลังกาในการปรับโครงสร้างหนี้ประสบปัญหาเมื่อกลุ่มเจ้าหนี้เอกชนเฉพาะกิจคัดค้านว่าเจ้าหนี้อย่างเป็นทางการและศรีลังกาเองก็ไม่มีความโปร่งใสเพียงพอเกี่ยวกับการเจรจาของพวกเขา  (Reuters)  
ศิลปะและวัฒนธรรม- ฟรานซ์ โรโกวสกีได้รับการยกย่องจาก New York Film Critics Circle ให้เป็นนักแสดงนำชายยอดเยี่ยมแห่งปี สำหรับบทบาทของเขาในภาพยนตร์เรื่อง Passages  (Der Spiegel)  (Variety)
วิทยาศาสตร์และเทคโนโลยี- เกาหลีใต้ปล่อยดาวเทียมสอดแนมทางทหารดวงแรกจากฐานทัพอวกาศแวนเดนเบิร์กในรัฐแคลิฟอร์เนีย สหรัฐ ซึ่งบรรทุกโดยจรวดFalcon 9 ของสเปซเอ็กซ์  (AFP via SCMP)
}
แม่แบบ:เหตุการณ์ปัจจุบัน/2566 ธันวาคม 2

การเมืองและการเลือกตั้ง- หน่วยรักษาความปลอดภัยของยูเครนขัดขวางไม่ให้อดีตประธานาธิบดีแปตรอ ปอรอแชนกอเดินทางออกนอกประเทศ European Solidarity พรรคการเมืองของปอรอแชนกอ ระบุว่า เขาได้กำหนดการประชุมในโปแลนด์และสหรัฐ  (Reuters via France 24)
ธุรกิจและเศรษฐกิจ- หอระบายความร้อนของโรงไฟฟ้า Voerde ที่เลิกใช้งานแล้วในรัฐนอร์ทไรน์-เว็สท์ฟาเลิน ประเทศเยอรมนี ถูกระเบิด  (NRZ)  (RWE)  (WDR)
}
แม่แบบ:เหตุการณ์ปัจจุบัน/2566 ธันวาคม 3

การเมืองและการเลือกตั้ง-  Vitali Klitschko นายกเทศมนตรีกรุงเคียฟ กล่าวในการให้สัมภาษณ์กับ Der Spiegel ว่ายูเครนกำลังมุ่งหน้าสู่ลัทธิอำนาจนิยม และสำนักงานประธานาธิบดีมองว่านายกเทศมนตรีเป็นอุปสรรคต่อการรวมอำนาจ  (Kyiv Independent)
ธุรกิจและเศรษฐกิจ- อะแลสกาแอร์ไลน์ ประกาศเจตจำนงที่จะซื้อฮาวายเอียนแอร์ไลน์ ด้วยข้อตกลงมูลค่า 1.9 พันล้านดอลลาร์ บริษัทใหม่จะแยกการดำเนินงานของทั้งสองแบรนด์ออกจากกัน  (Honolulu Star-Advertiser)
}
แม่แบบ:เหตุการณ์ปัจจุบัน/2566 ธันวาคม 4

ความขัดแย้งและการโจมตีทางอาวุธ- การรุกรานยูเครนโดยรัสเซีย
** ทำเนียบขาวกล่าวว่ากองทุนสภาคองเกรสสหรัฐที่กำหนดเพื่อให้ความช่วยเหลือแก่ยูเครนจะหมดลงภายในสิ้นปีนี้ เนื่องจากการคัดค้านจากสมาชิกพรรครีพับลิกัน ในจดหมายที่เผยแพร่สู่สาธารณะ  (Al Jazeera)
** ไฟแนนเชียลไทมส์ รายงานว่าสหภาพยุโรปกำลังเผชิญกับความยากลำบากในการตกลงเรื่องแพ็คเกจความช่วยเหลือใหม่ เนื่องจากการคัดค้านจากฮังการี  (Al Jazeera)
** ประธานาธิบดีบัลแกเรีย ยับยั้งข้อตกลงที่เสนอเพื่อจัดหายานเกราะให้กับยูเครน โดยส่งข้อตกลงคืนให้รัฐสภา  (Kyiv Independent)
ธุรกิจและเศรษฐกิจ- ราคาทองคำแตะจุดสูงสุดใหม่ที่ 2,135.39 ดอลลาร์สหรัฐต่อออนซ์ แซงหน้าสถิติก่อนหน้าจาก พ.ศ. 2563 ในช่วงการแพร่ระบาดของโควิด-19  (AFP via The Economic Times)
}
แม่แบบ:เหตุการณ์ปัจจุบัน/2566 ธันวาคม 5

ภัยพิบัติและอุบัติเหตุ- เกิดเหตุรถบัส 2 ชั้นเกิดเลี้ยวออกนอกถนนและชนต้นไม้ที่จังหวัดประจวบคีรีขันธ์ ส่งผลให้มีผู้เสียชีวิต 14 ราย บาดเจ็บอีก 32 ราย  (AP)
ศิลปะและวัฒนธรรม- การ์ดมือใหม่ของเบบ รูธใน พ.ศ. 2457 ขายได้ในราคา 7.2 ล้านดอลลาร์สหรัฐ  (CBS News)
}
แม่แบบ:เหตุการณ์ปัจจุบัน/2566 ธันวาคม 6

สุขภาพและสิ่งแวดล้อม- เจ้าหน้าที่กล่าวว่าโรคไข้เลือดออกกำลังเพิ่มสูงขึ้นในประเทศมาลี โดยมีผู้เสียชีวิตอย่างน้อย 21 รายและมีผู้ป่วย 600 รายที่เกี่ยวข้องกับโรคนี้  (AP)
ความสัมพันธ์ระหว่างประเทศ- อิตาลีถอนตัวจากโครงการข้อริเริ่มเข็มขัดและเส้นทางของจีน ทั้งสองประเทศได้แสดงความปรารถนาที่จะรักษาช่องทางที่เปิดกว้างของการเจรจาทางการเมือง  (AFP via The Hindu)- วุฒิสภาสหรัฐขัดขวางร่างกฎหมายการให้ทุนเพิ่มเติมซึ่งรวมถึงความช่วยเหลือทางการเงินสำหรับยูเครน  (The Guardian)
}
แม่แบบ:เหตุการณ์ปัจจุบัน/2566 ธันวาคม 7

กฎหมายและอาชญากรรม- ผู้หญิงคนหนึ่งพยายามเผาบ้านเก่าของมาร์ติน ลูเธอร์ คิง จูเนียร์ ที่อุทยานประวัติศาสตร์แห่งชาติมาร์ติน ลูเธอร์ คิง จูเนียร์ ในเมืองแอตแลนตา รัฐจอร์เจีย สหรัฐ ก่อนที่ผู้คนที่ยืนดูอยู่จะเข้ามาขัดขว้าง  (NPR)
ศิลปะและวัฒนธรรม- เกม บัลดัวร์เกตส์ 3 ได้รับรางวัลเกมแห่งปีจากงานเดอะเกมอวอร์ดส์ 2023  (Polygon)
}
แม่แบบ:เหตุการณ์ปัจจุบัน/2566 ธันวาคม 8

ความสัมพันธ์ระหว่างประเทศ- อาร์มีเนียและอาเซอร์ไบจานตกลงที่จะแลกเปลี่ยนเชลยศึกและทำงานเพื่อบรรลุสนธิสัญญาสันติภาพเพื่อยุติความขัดแย้งนากอร์โน-คาราบัคอย่างเป็นทางการและฟื้นฟูความสัมพันธ์ให้เป็นปกติ  (BBC News)
}
แม่แบบ:เหตุการณ์ปัจจุบัน/2566 ธันวาคม 9

ภัยพิบัติและอุบัติเหตุ- เกิดไฟฟ้าดับทั่วประเทศศรีลังกาเนื่องจากระบบขัดข้อง  (Reuters)
ความสัมพันธ์ระหว่างประเทศ- คณะมนตรีความมั่นคงแห่งสหประชาชาติจัดการประชุมแบบปิดเกี่ยวกับวิกฤตที่กำลังดำเนินอยู่ระหว่างเวเนซุเอลาและกายอานาเกี่ยวกับภูมิภาคกัวยานาเอเซกิบา แต่ไม่ได้ดำเนินการใด ๆ ในทันที  (AP)
}
แม่แบบ:เหตุการณ์ปัจจุบัน/2566 ธันวาคม 10

การเมืองและการเลือกตั้ง- ฆาบิเอร์ มิเลย์ สาบานตนเข้ารับตำแหน่งประธานาธิบดีอาร์เจนตินา มิเลย์มุ่งมั่นที่จะลดการใช้จ่ายเพื่อลดหนี้สาธารณะและอัตราเงินเฟ้อ  (NPR)
}
แม่แบบ:เหตุการณ์ปัจจุบัน/2566 ธันวาคม 11

ความขัดแย้งและการโจมตีทางอาวุธ- การรุกรานยูเครนโดยรัสเซีย
** ตัวแทนของวิกโตร์ โอร์บาน นายกรัฐมนตรีฮังการี พบกับพรรครีพับลิกันของสหรัฐในวอชิงตันเพื่อหารือเกี่ยวกับการยุติการสนับสนุนทางทหารของสหภาพยุโรปและสหรัฐที่มีต่อยูเครน  (WION)
** สหราชอาณาจักรประกาศว่าจะบริจาคเรือล่าทำลายทุ่นระเบิดชั้น Sandown ของราชนาวีสองลำให้กับยูเครน เกิดข้อสงสัยเกี่ยวกับการขนส่งและจังหวะเวลาที่มาถึง โดยตุรกีควบคุมการเข้าถึงทะเลดำผ่านช่องแคบบอสพอรัส  (BBC News)
** เจ.ดี. แวนซ์ วุฒิสมาชิกสหรัฐกล่าวว่ายูเครนควรเต็มใจที่จะสละดินแดนบางส่วนเพื่อยุติสงคราม แวนซ์และสมาชิกพรรครีพับลิกันคนอื่น ๆ คัดค้านแผนความช่วยเหลือที่เสนอในสภาคองเกรสสำหรับยูเครน  (The Guardian)
}
แม่แบบ:เหตุการณ์ปัจจุบัน/2566 ธันวาคม 12

กฎหมายและอาชญากรรม- ศาลแขวงในเมืองฟุกุชิมะ ประเทศญี่ปุ่น พิพากษาลงโทษอดีตทหาร 3 คนในข้อหาล่วงละเมิดทางเพศ รินา โกโนอิ เพื่อนร่วมงานคนหนึ่ง ในระหว่างการซ้อมรบใน พ.ศ. 2564 โดยพิพากษาให้จำคุก 2 ปี และสั่งพักงานพวกเขาจากกองทัพเป็นเวลา 4 ปี  (AFP via WION)
ธุรกิจและเศรษฐกิจ- กองทุนการเงินระหว่างประเทศกลับมาให้ความช่วยเหลือศรีลังกาอีกครั้งมูลค่า 2.9 พันล้านดอลลาร์สหรัฐ โดยปล่อยเงินกู้จำนวน 337 ล้านดอลลาร์ หลังจากที่ประเทศบรรลุข้อตกลงการปรับโครงสร้างหนี้กับจีน ซึ่งเป็นเจ้าหนี้ทวิภาคีรายใหญ่ที่สุด  (AFP via NDTV)- กองทุนการเงินระหว่างประเทศอนุมัติการเบิกจ่าย 681 ล้านดอลลาร์ให้กับบังคลาเทศ ซึ่งเป็นส่วนที่สองของแพ็คเกจเงินกู้ 4.7 พันล้านดอลลาร์  (EFE)- ประธานาธิบดีเคนยาประกาศว่านักท่องเที่ยวทุกคนไม่จำเป็นต้องใช้การตรวจลงตราเดินทางเข้าประเทศอีกต่อไปตั้งแต่เดือนมกราคม โดยการตรวจลงตราจะถูกแทนที่ด้วยการอนุมัติการเดินทางทางอิเล็กทรอนิกส์  (Reuters)- สมาคมซอฟต์แวร์บันเทิงประกาศว่างานนิทรรศการเกมอิเล็กทรอนิกเอ็นเตอร์เทนเมนต์เอ็กซ์โป ประกาศยุติการจัดงานแล้ว หลังจัดงานมากว่า 28 ปี  (The Washington Post)
}
แม่แบบ:เหตุการณ์ปัจจุบัน/2566 ธันวาคม 13

ธุรกิจและเศรษฐกิจ- เทสลาเรียกคืนรถยนต์ 2 ล้านคันในสหรัฐเหตุขาดการควบคุมความปลอดภัยภายในระบบออโต้ไพลอตของรถ สิ่งนี้ใช้ได้กับ "กับเทสลาเกือบทุกรุ่นที่จำหน่ายในสหรันับตั้งแต่เปิดตัวฟีเจอร์ออโต้ไพลอตใน พ.ศ. 2558" Tesla จะแก้ไขปัญหานี้ด้วยการอัปเดตซอฟต์แวร์อัตโนมัติ  (BBC News)
ศิลปะและวัฒนธรรม- ทางการบัลแกเรียเริ่มรื้ออนุสาวรีย์กองทัพโซเวียตในกรุงโซเฟียที่มีความสูง 45 เมตร ซึ่งสร้างขึ้นใน พ.ศ. 2497 เพื่อรำลึกถึงการรุกรานประเทศของสหภาพโซเวียตในช่วงสงครามโลกครั้งที่สอง  (AP)
วิทยาศาสตร์และเทคโนโลยี- ยานวอยเอจเจอร์ 1 ซึ่งเป็นยานอวกาศที่อยู่ไกลจากโลกมากที่สุด ซึ่งถูกปล่อยเมื่อ 46 ปีที่แล้ว หยุดส่งข้อมูลมายังโลกเนื่องจากข้อผิดพลาดทางเทคนิค อย่างไรก็ตามยานอวกาศยังสามารถรับคำสั่งได้  (CNN)
}
แม่แบบ:เหตุการณ์ปัจจุบัน/2566 ธันวาคม 14

ความสัมพันธ์ระหว่างประเทศ- โฆษกกระทรวงการต่างประเทศรัสเซียกล่าวว่า บัลแกเรียจะ "ชดใช้ผลที่ตามมาอย่างเต็มที่" ของ "การตัดสินใจที่น่าละอาย" ที่จะรื้อถอนอนุสาวรีย์สมัยโซเวียตที่ระลึกถึงกองทัพโซเวียตในกรุงโซเฟีย  (The Daily Express)- สหภาพยุโรปประกาศเปิดการเจรจาภาคยานุวัติกับมอลโดวาและยูเครน และการมอบสถานะผู้สมัครให้แก่จอร์เจีย  (Euronews)
ธุรกิจและเศรษฐกิจ- อิหร่านยกเลิกข้อกำหนดการตรวจลงตราท่องเที่ยวสำหรับนักท่องเที่ยวใน 33 ประเทศ รวมถึงรัฐอ่าวเปอร์เซียทั้งหมดและประเทศสมาชิกสหภาพยุโรปหนึ่งประเทศคือโครเอเชีย  (Reuters)
}
แม่แบบ:เหตุการณ์ปัจจุบัน/2566 ธันวาคม 15

ภัยพิบัติและอุบัติเหตุ- มีผู้เสียชีวิต 1 ราย และอีก 1 รายเข้ารับการรักษาในโรงพยาบาล หลังจากเรือลำหนึ่งที่บรรทุกผู้อพยพมากกว่า 60 คน ประสบความยากลำบากขณะพยายามข้ามช่องแคบอังกฤษจากฝรั่งเศสไปยังสหราชอาณาจักร  (AP)
ศิลปะและวัฒนธรรม- แอลเบเนียส่งคืนรูปเคารพ 20 ชิ้นให้กับมาซิโดเนียเหนือที่ถูกขโมยเมื่อ 10 ปีที่แล้ว ตามรายงานของกระทรวงวัฒนธรรมแอลเบเนีย พิธีส่งมอบจัดขึ้นที่พิพิธภัณฑ์ประวัติศาสตร์แห่งชาติในกรุงติรานา เมืองหลวงของแอลเบเนีย  (AP)
}
ซูเปอร์มาริโอบราเธอร์ส วอนเดอร์

(Super Mario Bros. Wonder) เป็นวิดีโอเกมแนวแพลตฟอร์มที่พัฒนาและจัดจำหน่ายโดยนินเท็นโด สำหรับนินเท็นโด สวิตช์ เป็นเกม ซูเปอร์มาริโอ แบบเลื่อนด้านข้างเกมแรกนับตั้งแต่ นิวซูเปอร์มาริโอบราเธอส์ยู (ค.ศ. 2012) ผู้เล่นจะควบคุม มาริโอ, ลุยจิ และเพื่อน ๆ ในขณะที่พวกเขาพยายามหยุดบาวเซอร์ซึ่งใช้เวทมนตร์วอนเดอร์ฟลาวเวอร์เพื่อแปลงร่างตัวเองให้กลายเป็นปราสาทและยึดครองดินแดนใหม่ที่เรียกว่าอาณาจักรดอกไม้
การพัฒนา ซูเปอร์มาริโอบราเธอร์ส วอนเดอร์ เริ่มต้นใน ค.ศ. 2019 โดยผู้กำกับ Shiro Mouri ได้รับแรงบันดาลใจจากเกม ซูเปอร์มาริโอบราเธอส์ ดั้งเดิม และโปรดิวเซอร์ Takashi Tezuka ที่ต้องการสร้างประสบการณ์มาริโอในรูปแบบสองมิติขึ้นมาใหม่ และแนะนำสถานที่ใหม่
ตัวเกมทำยอดขายได้ 4.3 ล้านชุดในสองสัปดาห์แรก ทำให้เป็นเกม ซูเปอร์มาริโอ ที่ขายเร็วที่สุด ตัวเกมยังได้รับคำวิจารณ์ชื่นชมอย่างล้นหลามในด้านการออกแบบเลเวล รูปแบบศิลปะ และรูปแบบการเล่นที่หลากหลาย

**หมายเหตุ**

**อ้างอิง**
หมวดหมู่:วิดีโอเกมที่ออกวางจำหน่ายในปี พ.ศ. 2566
หมวดหมู่:เกมสำหรับนินเท็นโดสวิตช์
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมที่มีตัวละครเอกหญิง
เรเมคัง ศูนย์ข้อมูลประวัติศาสตร์ประจำจังหวัดคาโงชิมะ

เรเมคัง ศูนย์ข้อมูลประวัติศาสตร์ประจำจังหวัดคาโงชิมะ (Kagoshima-ken Rekishi Shiryō Sentā Reimeikan) เปิดทำการในนครคาโงชิมะ จังหวัดคาโงชิมะ ประเทศญี่ปุ่น ในปี พ.ศ. 2526 พิพิธภัณฑ์ตั้งอยู่บนพื้นที่ของปราสาทสึรูมารุ จัดแสดงข้อมูลที่เกี่ยวข้องประวัติศาสตร์และวัฒนธรรมของจังหวัดคาโงชิมะ

**ดูเพิ่ม**
 พิพิธภัณฑ์ประจำจังหวัด

**อ้างอิง**
หมวดหมู่:พิพิธภัณฑ์ในจังหวัดคาโงชิมะ
หมวดหมู่:พิพิธภัณฑ์ประวัติศาสตร์ในประเทศญี่ปุ่น
หมวดหมู่:พิพิธภัณฑ์ประจำจังหวัด
หมวดหมู่:พิพิธภัณฑ์ที่ก่อตั้งในปี พ.ศ. 2526
หมวดหมู่:ก่อตั้งในประเทศญี่ปุ่นในปี พ.ศ. 2526
หมวดหมู่:รายชื่อเกี่ยวกับสมาคมประชาชาติแห่งเอเชียตะวันออกเฉียงใต้

หมวดหมู่:สมาคมประชาชาติแห่งเอเชียตะวันออกเฉียงใต้
หมวดหมู่:รายชื่อเกี่ยวกับทวีปเอเชีย
เตียวติด

เตียวติด มีชื่อในภาษาจีนกลางว่า เจ้า จื๋อ (p=Zhào Zhí) เป็นโหราจารย์ของรัฐจ๊กก๊กในยุคสามก๊กของจีน เชี่ยวชาญด้านการตีความความฝัน

**ความฝันเกี่ยวกับต้นหม่อนที่เติบโต**
วันหนึ่งขุนนางของจ๊กก๊กชื่อเหอ จือ (何祗) ฝันถึงต้นหม่อนที่เติบโตในบ่อน้ำบ้านของตน จึงขอให้เตียวติดช่วยตีความความฝัน เตียวติดกล่าวว่า "ต้นหม่อนไม่ใช่สิ่งที่เติบโตในบ่อน้ำ และอักษรของ 'หม่อน' (桑 ซาง; ในยุคโบราณเขียนว่า 桒) ประกอบด้วยอักษรย่อยคืออักษรเลข 'สิบ' (十 ฉือ) สี่ตัวกับอักษรเลข 'แปด' (八 ปา) หนึ่งตัว เกรงว่าอายุขัยของท่านจะไม่เกิน 48 ปี (ตามการนับอายุแบบเอเชียตะวันออก)" เหอ จือยิ้มและพูดว่า "มีชีวิตอยู่ได้ 48 ปีก็เพียงพอแล้ว" เหอ จือเสียชีวิตในเวลาต่อมาเมื่ออายุได้ 48 ปีตามคำทำนายของเตียวติด

**เจียวอ้วนขอให้ตีความความฝัน**
ก่อนที่เจียวอ้วนจะติดตามเล่าปี่ไปยังมณฑลเอ๊กจิ๋ว เคยรับราชการเป็นผู้ช่วยอาลักษณ์ (書佐 ชูจั่ว) หลังเล่าปี่ยึดได้มณฑลเอ๊กจิ๋วจากเล่าเจี้ยงในปี ค.ศ. 214 ได้แต่งตั้งให้เจียวอ้วนเป็นนายอำเภอของอำเภอกว่างตู (廣都縣 กว่างตูเซี่ยน; อยู่ทางตะวันออกเฉียงของเขตซฺวางหลิว นครเฉิงตู มณฑลเสฉวนในปัจจุบัน) แต่ระหว่างดำรงตำแหน่ง เจียวอ้วนเอาแต่เสพสุราและละเลยหน้าที่ในฐานะนายอำเภอ เล่าปี่คิดจะลงโทษสถานหนักกับเจียวอ้วน แต่จูกัดเหลียงทัดทานและพูดว่า "เจียวอ้วนเป็นเสาหลักสำคัญของบ้านเมือง ความสามารถของเขานั้นยิ่งใหญ่เกินกว่าจะใช้ปกครองพื้นที่เพียง 100 ลี้ รูปแบบการปกครองของเขาเน้นที่การนำสันติและความมั่นคงมาสู่ราษฎร เขาไม่ถือเอาเรื่องผิวเผินมาเป็นสาระสำคัญ ข้าพเจ้าเห็นว่านายท่านควรจะตรวจสอบเรื่องนี้อย่างถี่ถ้วนมากขึ้น" เล่าปี่นับถือจูกัดเหลียงอย่างสูงมาโดยตลอด จึงตัดสินใจไม่ไต่สวนความผิดของเจียวอ้วนอีก แต่ให้ปลดเจียวอ้วนออกจากตำแหน่ง
หลังถูกปลดจากตำแหน่ง วันหนึ่งเจียวอ้วนฝันเห็นหัววัวแขวนที่อยู่ที่ประตูและมีเลือดไหลหยดลงมา เจียวอ้วนไม่สบายใจกับความฝันนี้จึงไปหาเตียวติดให้ช่วยตีความความฝัน เตียวติดบอกว่า "การเห็นเลือดหมายถึงมีชะตาที่กระจ่างแจ้ง เขาและจมูกของวัวมีลักษณะคล้ายตัวอักษร กง (公) ท่านจึงจะขึ้นมามีตำแหน่งชั้นก๋ง (公 กง) ในกาลภายหน้า นี่เป็นนิมิตมงคลยิ่ง" ภายหลังเจียวอ้วนขึ้นมามีตำแหน่งสูงสุดที่เสนาบดีกลาโหม (大司馬 ต้าซือหม่า) และมีบรรดาศักดิ์อานหยางถิงโหว (安陽亭侯)

**อุยเอี๋ยนฝันว่ามีเขางอก**
ในปี ค.ศ. 234 ระหว่างการบุกขึ้นเหนือของจูกัดเหลียงครั้งที่ 5 อุยเอี๋ยนได้เป็นนายทัพหน้า คืนหนึ่งอุยเอี๋ยนฝันว่ามีเขางอกบนศีรษะ จึงขอให้เตียวติดช่วยตีความความฝัน เตียวติดกล่าวว่า "กิเลนก็มีเขาแต่ไม่ได้ใช้ เป็นนิมิตมงคลว่าข้าศึกจะแตกพ่ายไปเองโดยไม่ต้องรบ" หลังจากที่อุยเอี๋ยนออกไปแล้วเตียวติดก็พูดกับคนอื่น ๆ ว่า "อักษร 'เขา' (角 เจี่ยว) แยกย่อยได้เป็นอักษร 'ดาบ' (刀 เตา) และอักษร 'ใช้' (用 ย่ง) การใช้ดาบบนศีรษะถือเป็นลางร้ายอย่างมาก"  ผลปรากฏว่าระหว่างที่อุยเอี๋ยนต่อสู้แย่งชิงอำนาจกับเอียวหงี เอียวหงีได้ส่งม้าต้ายไล่ตามตีอุยเอี๋ยนและตัดศีรษะอุยเอี๋ยนกลับมา

**ดูเพิ่ม**
 รายชื่อบุคคลในยุคสามก๊ก

**อ้างอิง**

**บรรณานุกรม**
 ตันซิ่ว (คริสต์ศตวรรษที่ 3). สามก๊กจี่ (ซานกั๋วจื้อ).- เผย์ ซงจือ (คริสต์ศตวรรษที่ 5). อรรถาธิบายสามก๊กจี่ (ซานกั๋วจื้อจู้).
หมวดหมู่:ขุนนางของจ๊กก๊ก
ศศรส สุวัฒนาพร

ศศรส สุวัฒนาพร (เกิด 5 มีนาคม 2545) ชื่อเล่น ซานต้า เป็นนักแสดงหญิงชาวไทยสังกัดสามเศียร ปัจจุบันเป็นนักแสดงอิสระ

**ประวัติ**
ศศรส สุวัฒนาพร มีชื่อเล่นว่า ซานต้า เกิดเมื่อวันที่ 5 มีนาคม 2540 ปัจจุบันกำลังศึกษาระดับปริญญาตรีอยู่ที่มหาวิทยาลัยหอการค้าไทย

**เข้าสู่วงการ**
ศศรสเข้าสู่วงการจากการแสดงซีรีส์แนวยาโออิ เรื่อง With Love The Series รักต่อ...ไม่รอแล้วนะ เมื่อปี 2562 แสดงเป็น พาฝัน ตามด้วยละครจักร ๆ วงศ์ ๆ เรื่อง พระสุธน–มโนห์รา ในปี 2563 แสดงเป็น กินรีมณีกาญจน์ ต่อมาในปีเดียวกัน เธอได้แสดงละครสั้นสะท้อนสังคมชุดฟ้ามีตา ตอน แค่เมตตา แสดงเป็น นิด หญิงสาวน่าสงสาร ก่อนจะหายไปจากหน้าจอถึง 3 ปี
ในปี 2566 เธอได้เข้าร่วมออดิชั่นในรายการนางร้ายไทยเเลนด์ ของทางช่อง 8 โดยเธออยู่ในทีมของ โม อมีนา พินิจ (ในรายการเรียกว่า ควีนมาสเตอร์) เเละได้รางวัลรองอันดับ 2 เเละได้เซ็นสัญญาเป็นนักเเสดงสังกัดช่อง 8 
ปีต่อมาในปี 2567 เธอได้มีผลงานละครเรื่องเเรกกับทางช่อง8 เรื่อง หนี้รักเกียรติยศ ที่กำลังถ่ายทำอยู่ตอนนี้

**ผลงาน**

**ละครโทรทัศน์**

**ละครจักร ๆ วงศ์ ๆ**

**ละครสั้น**

**อ้างอิง**
หมวดหมู่:นักแสดงหญิงชาวไทย
หมวดหมู่:บุคคลจากมหาวิทยาลัยหอการค้าไทย
หมวดหมู่:พุทธศาสนิกชนชาวไทย
การให้เหตุผลเป็นวง

การให้เหตุผลเป็นวง 
การให้เหตุผลเป็นวง (circular reasoning, circular logic circulus in probando แปลว่า วงกลมในการพิสูจน์)
เป็นการให้เหตุผลที่สมมุติว่าข้อสรุปที่ต้องการจะพิสูจน์เป็นจริง ดังนั้น แทนที่จะให้หลักฐาน กลับกล่าวข้อสรุปซ้ำเหมือนกับเป็นข้อตั้ง จึงเป็นเหตุผลวิบัติทางตรรกะ
แม้จะไม่ใช่เหตุผลวิบัติแบบรูปนัย แต่ก็เป็นการให้เหตุผลอย่างบกพร่องที่ข้อตั้งควรจะได้ข้อพิสูจน์หรือหลักฐานเท่าๆ กับข้อสรุป ผลลัพธ์ก็คือการให้เหตุผลนี้จะไม่น่าเชื่อถือ 
กล่าวได้อีกอย่างหนึ่งว่า ไม่มีเหตุผลอะไรที่ควรจะยอมรับข้อตั้งยกเว้นถ้าเชื่อข้อสรุปอยู่แล้วว่าเป็นจริง หรือกล่าวได้ด้วยว่า ข้อตั้งไม่ได้ให้หลักฐานที่เป็นอิสระจากข้อสรุป
การให้เหตุผลเป็นวงจะสัมพันธ์กับการทวนคำถาม (begging the question) โดยในปัจจุบันทั่วๆ ไป ทั้งสองจะหมายถึงปัญหาชนิดเดียวกัน
การให้เหตุผลเป็นวงมักจะมีรูปแบบเช่นนี้ "ก เป็นจริงเพราะ ข เป็นจริง และ ข เป็นจริงก็เพราะ ก เป็นจริง"
วงที่ว่านี้บางครั้งเห็นได้ยากถ้ามีประพจน์หลายพจน์ต่อๆ กันเป็นลูกโซ่
ตัวอย่างรวมทั้ง- ได้เวลาไปนอนแล้ว เพราะนี่เป็นเวลานอนของเธอ- คนที่เชื่อถือไม่ได้เท่านั้นจึงจะลงเลือกตั้งเป็นประธานาธิบดี ข้อพิสูจน์ก็คือนักการเมืองเป็นคนเชื่อถืออะไรไม่ได้ - พระเป็นเจ้าจะต้องมีเพราะกล่าวไว้อย่างนั้นในไบเบิล ไบเบิลเชื่อถือได้ก็เพราะเป็นคำของพระเป็นเจ้า - เศรษฐกิจกำลังถดถอยเพราะประชาชนกำลังย้ายออกจากถิ่นฐานของตน อุตสาหกรรมการก่อสร้างจึงแย่มากเพราะไม่สร้างบ้านใหม่ๆ ประชาชนกำลังออกจากถิ่นฐานของตนก็เพราะเศรษฐกิจแย่ ประชาชนไม่สามารถหางานทำได้เพราะเศรษฐกิจไม่ดี 

**ประวัติ**
นักปรัชญาตะวันตกได้รู้จักปัญหาการให้เหตุผลเป็นวง อย่างช้าก็ตั้งแต่สมัยของนักปรัชญากรีกโบราณอะกริปปา โดยเป็นโหมดที่รวมอยู่ในโหมดของอะกริปปา 5อย่าง (Five Tropes of Agrippa)
นักปรัชญากรีกโบราณเซ็กซ์ทัส เอ็มพิริคัส เรียกปัญหาการให้เหตุผลเป็นวงว่า reciprocal trope คือ
reciprocal trope จะเกิดเมื่อสิ่งที่ควรจะเป็นตัวยืนยันของสิ่งที่กำลังตรวจสอบ กลับต้องทำให้น่าเชื่อถือด้วยสิ่งที่กำลังตรวจสอบ 
ดังนั้น เพราะไม่สามารถใช้สิ่งใดสิ่งหนึ่งในสองอย่างเพื่อยืนยันอีกสิ่งหนึ่ง เราจึงต้องระงับการตัดสินใจในสิ่งทั้งสอง

**ปัญหาการอุปนัย**
นักปรัชญาชาวอเมริกันได้ให้ข้อสังเกตว่า "การใช้วิธีการทางวิทยาศาสตร์เพื่อตัดสินวิธีการทางวิทยาศาสตร์ เป็นการใช้เหตุผลเป็นวง"
ปกตินักวิทยาศาสตร์จะพยายามค้นหากฎธรรมชาติ แล้วพยากรณ์ว่าอะไรจะเกิดขึ้นในอนาคตโดยอาศัยกฎธรรมชาตินั้น 
กฎธรรมชาติจะได้มาด้วยการให้เหตุผลแบบอุปนัย
นักปรัชญาชาวอังกฤษเดวิด ฮูมได้แสดงแล้วว่า จะต้องสมมุติว่ามีภาวะเอกรูปแห่งธรรมชาติ (uniformity of nature) เพื่อให้เหตุผลแก่ข้อสมมุติที่มีโดยปริยายว่า ทำไมกฎธรรมชาติที่เป็นจริงในอดีต ก็จะเป็นจริงในอนาคตด้วย 
แต่ภาวะเอกรูปแห่งธรรมชาติโดยตนเองก็เป็นหลักที่ได้มาจากการอุปนัย ดังนั้น การให้เหตุผลเกี่ยวกับการอุปนัยด้วยหลักการทางอุปนัย จึงเป็นวงโดยธรรมชาติ

**ดูเพิ่ม**
 รายชื่อความเอนเอียงทางประชาน- ปฏิทรรศน์

**เชิงอรรถและอ้างอิง**

**แหล่งข้อมูลอื่น**
หมวดหมู่:ปรัชญาตรรกศาสตร์
หมวดหมู่:เหตุผลวิบัติอรูปนัย
หมวดหมู่:วิมตินิยม
หมวดหมู่:วัฒนธรรมโรมัน
หมวดหมู่:ประวัติศาสตร์โบราณ
หมวดหมู่:กรีซโบราณ
หมวดหมู่:วัฒนธรรมของรัฐสิ้นสภาพ
หมวดหมู่:วัฒนธรรมตะวันตก
แม่แบบ:บทความคัดสรร/ธันวาคม 2566

กล้ามเนื้อลายสลายตัว เป็นภาวะที่กล้ามเนื้อลายที่บาดเจ็บเกิดการสลายตัวอย่างรวดเร็ว อาการอาจประกอบด้วยปวดกล้ามเนื้อ, อ่อนแรง, อาเจียน และ ความสับสน นอกจากนี้อาจพบภาวะปัสสาวะเป็นสีชา หรือหัวใจเต้นผิดจังหวะได้ ผลิตภัณฑ์จากการสลายตัวของกล้ามเนื้อ เช่น โปรตีนไมโยโกลบิน เป็นอันตรายต่อไตและสามารถก่อภาวะไตเสียหายเฉียบพลันได้
การบาดเจ็บของกล้ามเนื้อมักเกิดจากกลุ่มอาการถูกบดอัด, การออกกำลังกายหนักติดต่อกันนาน, ยาบางชนิด หรือการใช้สาร สาเหตุอื่น ๆ ยังอาจรวมถึงการติดเชื้อ, การบาดเจ็บจากไฟฟ้า, ฮีตสโตรก, การไม่ได้ขยับร่างกายเป็นเวลานาน, แขนขาขาดเลือด หรือ การถูกงูกัด การออกกำลังกายเป็นเวลานานสามารถเกิดการบาดเจ็บของกล้ามเนื้อและแรบโดมัยโอลัยสิสได้ โดยเฉพาะในกรณีที่ออกกำลังกายในสภาพอากาศร้อน สตาติน ซึ่งเป็นยาสั่งสำหรับลดระดับคอเลสเตอรอล อาจมีความเสี่ยงเกิดภาวะนี้ได้ แต่ถือว่าความเสี่ยงต่ำ ผู้ป่วยบางรายอาจมีภาวะทางพันธุกรรมที่เพิ่มความเสี่ยงต่อการเกิดกล้ามเนื้อลายสลายได้ การวินิจฉัยสามารถสนับสนุนได้ด้วยการทำสตริปตรวจปัสสาวะ ซึ่งจะให้ผลบวกสำหรับเม็ดเลือด แต่เมื่อส่องด้วยกล้องจุลทรรศน์ไม่พบตัวเม็ดเลือดแดง การตรวจเลือดจะพบครีเอทีนคิเนสที่สูงกว่า 1,000 U/L หรือในกรณีที่เป็นรุนแรงอาจพบได้สูงถึง 5,000-15,000 U/L (อ่านต่อ...)
บทความคัดสรรก่อนหน้านี้: แก๊สมีสกุล – เจตนา นาควัชระ – การบรรเลงซิมโฟนีหมายเลข 7 ของชอสตโกวิชรอบปฐมทัศน์ที่เลนินกราดที่เก็บถาวร – บทความคัดสรรอื่น ๆ
อาเกโบโนะ

อาเกโบโนะ (akebono) หมายถึงยามย่ำรุ่งเมื่อดวงอาทิตย์ขึ้น และยังอาจหมายถึง

**ชื่อบุคคล**
 อาเกโบโนะ ทาโร - อดีตนักมวยปล้ำอาชีพ

**ชื่อสถานที่**
 อาเกโบโนะ (ซัปโปโระ) - จังหวัดฮกไกโด- อาเกโบโนะ (คาชิวะ) - จังหวัดจิบะ- อาเกโบโนะ (ฮิโรชิมะ) - จังหวัดฮิโรชิมะ- อาเกโบโนะ (นาฮะ) - จังหวัดโอกินาวะ

**อื่น ๆ**
 อาเกโบโนะ (รถไฟ) - รถไฟตู้นอนบลูเทรนที่เคยให้บริการในอดีต
หมวดหมู่:หน้าแก้ความกำกวมชื่อสถานที่
รัดเกล้า สุวรรณคีรี

รัดเกล้า อินทวงศ์ สุวรรณคีรี (เกิด 28 ธันวาคม พ.ศ. 2525) เนเน่ เป็นนักการเมืองสตรีชาวไทย ปัจจุบันดำรงตำแหน่งที่ปรึกษาของรองนายกรัฐมนตรี (พีระพันธุ์ สาลีรัฐวิภาค) รองโฆษกพรรครวมไทยสร้างชาติ และอดีตรองโฆษกประจำสำนักนายกรัฐมนตรี ในรัฐบาลเศรษฐา ทวีสิน

**ประวัติ**
รัดเกล้า เกิดเมื่อวันที่ 28 ธันวาคม พ.ศ. 2525 เป็นบุตรนายไตรรงค์ สุวรรณคีรี อดีตรองนายกรัฐมนตรี และอดีตรัฐมนตรีหลายกระทรวง และนางนุช สุวรรณคีรี ด้านครอบครัวสมรสกับนายกฤษฏิ์ อินทวงศ์ มีบุตร 2 คน
หลังการสมรส รัดเกล้าได้นำชื่อสกุลของสามี (อินทวงศ์) มาเป็นชื่อกลาง แต่ตอนหาเสียงใช้ชื่อ "รัดเกล้า สุวรรณคีรี" เพื่อความกระชับและง่ายต่อการจดจำ
รัดเกล้า สำเร็จการศึกษามัธยมปลายจาก  Geelong Gramma School ประเทศออสเตรเลีย ระดับปริญญาตรี ด้านศิลปศาสตร์และวิทยาการคอมพิวเตอร์แอนิเมชั่นและวิชวลเอฟเฟกต์ จาก  Academy of Art University (USA)  สำเร็จการศึกษาระดับปริญญาโท ด้านการใช้เทคโนโลยีสารสนเทศเพื่อการศึกษา จาก UCL Institute of Education (UK) (มหาวิทยาลัยอันดับหนึ่งของโลก ด้านการศึกษา 9 ปีซ้อน)   และสำเร็จการศึกษาระดับปริญญาโท (ใบที่ 2) จากคณะรัฐศาสตร์ สาขาความสัมพันธ์ระหว่างประเทศ (CUIR รุ่นที่ 10) จุฬาลงกรณ์มหาวิทยาลัยในปี พ.ศ. 2567 ได้เข้าศึกษาที่ วิทยาลัยป้องกันราชอาณาจักร หลักสูตรการป้องกันราชอาณาจักร สำหรับผู้บริหารแห่งอนาคต เพื่อนร่วมรุ่น อาทิ แพทองธาร ชินวัตร พชร นริพทะพันธุ์

**การทำงาน**
รัดเกล้าเริ่มทำงานครั้งแรกในตำแหน่งนักพัฒนาซอฟต์แวร์เกม Lair และ The Sims ก่อนย้ายมายังสำนักงานส่งเสริมอุตสาหกรรมซอฟต์แวร์แห่งชาติ, กลุ่ม ปตท., และดำรงตำแหน่งผู้ช่วยผู้อำนวยการฝ่าย ด้านสื่อสารองค์กร ธนาคารไทยพาณิชย์ จำกัด (มหาชน) ในปี พ.ศ. 2561 อีกสองปีต่อมาเธอย้ายมาเป็นผู้ช่วยกรรมการผู้จัดการ ด้านการสร้างเครือข่ายและการสร้างภาพลักษณ์องค์กร บริษัท เจริญโภคภัณฑ์อาหาร จำกัด (มหาชน) และผู้อำนวยการสายงานสื่อสาร บริษัท โทเทิล แอ็คเซส คอมมูนิเคชัน จำกัด (มหาชน) ตามลำดับ

**งานการเมือง**
รัดเกล้าเริ่มทำงานการเมืองครั้งแรกในปี พ.ศ. 2552 โดยได้รับแต่งตั้งให้เป็นผู้ช่วยสมาชิกสภาผู้แทนราษฎร (ดร.ไตรรงค์ สุวรรณคีรี) ปีต่อมาเธอได้รับแต่งตั้งให้เป็นคณะทำงานรัฐมนตรีว่าการกระทรวงเทคโนโลยีสารสนเทศและการสื่อสาร ในรัฐบาลของนายอภิสิทธิ์ เวชชาชีวะ
ในปี พ.ศ. 2566 เธอลงสมัครรับเลือกตั้งเป็นสมาชิกสภาผู้แทนราษฎรใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขตเลือกตั้งที่ 33 สังกัดพรรครวมไทยสร้างชาติ แต่ไม่ได้รับเลือกตั้ง โดยได้รับคะแนนไป 18,628 คะแนน  เดือนตุลาคมปีเดียวกันรัดเกล้าได้รับแต่งตั้งให้ดำรงตำแหน่ง "รองโฆษกประจำสำนักนายกรัฐมนตรี" 
เดือนธันวาคมในปีเดียวกัน เธอได้รับแต่งตั้งเป็นกรรมาธิการในคณะกรรมาธิการวิสามัญพิจารณาร่างพระราชบัญญัติแก้ไขเพิ่มเติมประมวลกฎหมายแพ่งและพาณิชย์ (พ.ร.บ.สมรสเท่าเทียม) โดยได้รับเลือกให้เป็น "กรรมาธิการและโฆษกคณะกรรมาธิการ"

**เครื่องราชอิสริยาภรณ์**

**อ้างอิง**
หมวดหมู่:สกุลสุวรรณคีรี
หมวดหมู่:นักการเมืองสตรีชาวไทย
หมวดหมู่:พรรครวมไทยสร้างชาติ
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย